open-index/open-wikipedia-markdown huggingface dataset:
24 (தமிழ்த் திரைப்படம்)

**24,** இயக்குநர் விக்ரம் குமார் எழுத்து மற்றும் இயக்கத்தில் 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில் முன்னணி வேடங்களில் சூர்யா, நித்யா மேனன் ,  சமந்தா ருத் பிரபு ஆகியோர் நடித்திருந்தனர். இத்திரைப்படத்தினை சூர்யாவின் *[[2டி என்டேர்டைன்மென்ட்]]* நிறுவனம் தயாரித்திருந்தது.

## நடிகர்கள்
*சூர்யா (*ஆத்ரயா, மணி, சேதுராமன்)*
*நித்யா மேனன் (*பிரியா சேதுராமன்*)
*சமந்தா ருத் பிரபு (*சத்யபாமா*)
*சரண்யா பொன்வண்ணன்

## தயாரிப்பு
படத்தின் படப்பிடிப்பு 2015 ஏப்ரல் 9 ஆம் தேதி  மும்பையில் அமைக்கப்பட்ட மிகப்பெரிய ஏற்பாட்டில் தொடங்கியது. இந்த செட் அமைக்க  4 கோடி செலவிடப்பட்டது. இப்படத்துக்காக மும்பை, போலந்து உள்ளிட்ட இடங்களில் படப்பிடிப்பு நடைபெற்றது. அதனைத் தொடர்ந்து கணினிவரைகலைப் (graphics) பணிகள் உள்ளிட்ட இறுதிகட்டப் பணிகள் தீவிரமாக நடைபெற்றவிட்டன. ஏப்ரல் மாதம் இப்படத்தை வெளியிட படக்குழு முடிவு செய்திருக்கிறது. சூர்யா 3 வேடங்களில் நடித்திருக்கிறார். இந்தப் படத்தின் முன்மாதிரி ஒளிப்படம் மார்ச்சு 4, 2016 அன்று மாலை 6 மணியளவில் யூடியூப்பில் வெளியிடப்பட்டது.

## வெளியிணைப்புகள்
2 D entertainment-இன் பக்கம்

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:சமந்தா நடித்த திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
ஒ.ச.நே - 09:00

**ஒ.ச.நே - 09:00** (*UTC-09:00*) என்பது ஒருங்கிணைக்கப்பட்ட சர்வதேச நேரத்துடன் -09:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

## சீர் நேரமாக பயன்படுத்தும் நாடுகள் (ஆண்டு முழுவதும்)
* பிரெஞ்சு பொலினீசியா
**கேம்பியர் தீவுகள்

## [[ஹவாய்|அவாய்]]-அலூசியன் பகலொளி நேரம் ([[வடக்கு அரைக்கோளம்|வடக்கு அரைக்கோள]] [[கோடைகாலம்|கோடைகாலத்தின்போது]] மட்டும்
* அமெரிக்க ஐக்கிய நாடு
** அலாஸ்கா - அலூசியன் தீவுகள் மட்டும்

## அலாஸ்கா சீர் நேரம் (வடக்கு அரைக்கோள [[குளிர்காலம்|குளிர்காலத்தின்போது]] மட்டும்)
* அமெரிக்க ஐக்கிய நாடு (அலாஸ்கா சீர் நேரம்)
** அலாஸ்கா (−169.5° நிலநிரைக்கோட்டின் மேற்கே அமைந்துள்ள ஆனெட்டி மற்றும் அலூசியன் தீவுகள் தவிர ஏனைய பகுதிகள்)

## மேற்கோள்கள்

பகுப்பு:ஒ.ச.நே பெயர்ச்சிகள்
ஜான் வி. எவான்சு

**ஜான் வி. எவான்சு** (*John V. Evans*, பிறப்பு: 5 சூலை 1933) என்பவர் இங்கிலாந்தில் பிறந்த அமெரிக்க வானியலாளர் ஆவார்.

ஜான் எவான்சு இங்கிலாந்து, மான்செசுட்டரில் 1933 இல் பிறந்தார். இவர் மான்செசுட்டர் பல்கலைக் கழகத்தில் பயின்று முனைவர் பட்டம் பெற்றார். 1960 இல் இருந்து இவர் மசாசூசட் தொழில்நுட்பக் கழகத்தின் இலிங்கன் ஆய்வகப் பேராசிரியராகப் பணிபுரிந்தார்.

இவர் கதிர்வீச்சு வானியலில் (Radio-Astronomy) பேரார்வம் காட்டினார். மின்னணு மண்டில மின்னன் அடர்த்தியை அளக்க, நிலாவின் நீண்ட அலைநேரக் கதிர் எதிரொளி மங்கலைப் பயன்படுத்தலாம் என்பதை நிறுவினார். இவர் ஜி.என்.டெய்லருடன் இணைந்து, வெள்ளி, நிலா இரண்டின் ரேடார் எதிரொளி ஆய்வை மேற்கொண்டார். 1975 இல் ஆப்பில்டன் பரிசு பெற்றார்.

இவர் டி. ஏகுஃபோர்சுடன் இணைந்து ரேடார் வானியல் என்ற நூலை எழுதினார்.

## மேற்கோள்கள்

## வெளி இணைப்பு
*[google books](https://books.google.co.in/books?id=0igmn9fzaUYC&pg=PA68&lpg=PA68&dq=John+V.+Evans+(astronomer-born+1933&source=bl&ots=iA9pvrqm1z&sig=7fZNjIc09mEwP5pvzx0CqYVBbeo&hl=ta&sa=X&ved=0CBsQ6AEwAGoVChMIs4zd5OmWxgIVJK6mCh01BQC4#v=onepage&q=John%20V.%20Evans%20(astronomer-born%201933&f=false)

பகுப்பு:1933 பிறப்புகள்
பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:அமெரிக்க வானியலாளர்கள்
தமிழ்நாடு வன சீருடைப் பணியாளர் தேர்வு குழுமம்

வனவர் (பாரஸ்டர்), வன காப்பாளர் (பாரஸ்ட் கார்டு), வனக்காவலர் (பாரஸ்ட் வாட்சர்) போன்ற வனத்துறை ஊழியர்களை தேர்வு செய்ய **தமிழ்நாடு வன சீருடைப் பணியாளர் தேர்வு குழுமம் (TNFUSRC)** என்ற அமைப்பு தமிழக அரசின் சுற்றுச்சூழல் (ம) வனத்துறையின் ஓர் அரசாணை (G.O Ms.No. 157 Dt: June 29, 2012) மூலம் தோற்றுவிக்கப்பட்டுள்ளது.

## வெளி இணைப்பு
* தமிழ்நாடு வன சீருடைப் பணியாளர் தேர்வு குழுமத்தின் அதிகாரப்பூர்வ இணையதளம்
* தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணையதளம்
* தமிழ்நாடு மருத்துவ பணியாளர் தேர்வு வாரியத்தின் அதிகாரப்பூர்வ இணையதளம்

## மேற்கோள்கள்



பகுப்பு:தமிழ்நாடு அரசின் அமைப்புகள்
செங்கிப்பட்டி

**செங்கிப்பட்டி** (*Sengipatti*) தமிழ்நாடு, தஞ்சாவூர் மாவட்டம், பூதலூர் வட்டம், பூதலூர் ஊராட்சி ஒன்றியத்தில் உள்ள ஒரு சிற்றூர் ஆகும். இது தஞ்சாவூர்-திருச்சி நெடுஞ்சாலையில் தஞ்சாவூர் நகரில் இருந்து 23 கி.மீ. தூரத்திலும், திருச்சிராப்பள்ளியில் இருந்து 33 கி.மீ. தூரத்திலும் அமைந்துள்ளது. வளர்ந்து வரும் இக்கிராமத்தில் பல தொழிற்சாலைகள் அமைந்துள்ளன.

## மக்கள்
2001 மக்கள்தொகைக் கணக்கெடுப்பின் படி, செங்கிப்பட்டியின் மக்கள்தொகை 3865 ஆகும். இவர்களில் 1937 ஆண்களும், 1928 பேர் பெண்களும் ஆவர்.

## நினைவகம்
இங்கு  சனவரி 29, 2009, ஈழத்தமிழர்களின் படுகொலைக்கு இந்திய அரசு துணை போவதாகக் கண்டித்துத் தனக்குத்தானே தீயிட்டு உயிரைப் போக்கிக்கொண்ட கு. முத்துக்குமாரின் சிலையைத் தமிழ்த் தேசியப் போியக்கத் தலைவரும் தமிழ்த் தேசியத் தமிழா் கண்ணோட்டத்தின் ஆசிாியருமான தோழா்  பெ. மணியரசன்  அவர்கள் திறந்து வைத்தாா்.

## மேற்கோள்கள்

*

பகுப்பு:தஞ்சாவூர் மாவட்டத்திலுள்ள கிராமங்கள்
தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகம்

**தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகம்** (Tamil Nadu Dr. J. Jayalalithaa Fisheries University—TNJFU) என்பது தமிழ்நாட்டின் நாகப்பட்டினத்தில் 2012ஆம் ஆண்டில், தமிழ்நாடு மீன்வள பல்கலைக்கழகச் சட்டம், 2012இன் படி நிறுவப்பட்ட ஒரு பல்கலைக்கழகம் ஆகும். இப்பல்கலைக்கழகம் மறைந்த முன்னாள் தமிழக முதல்வர் டாக்டர். ஜெ. ஜெயலலிதா அவர்களின் பெயரில் அழைக்கப்படுகிறது.

## படிப்புகள்
இப்பல்கலைக்கழகத்தில், மீன் வளர்ப்பு, மீன்வள உயிரியல், மீன் பிடித்தல், மீன் உயிர்தொழில்நுட்பம், மீன்வள பொருளாதாரம்,  மீன்கள் வாழும் சூழ்நிலையியல், மீன்வள விரிவாக்கம், மீன்வள தொழில்நுட்பம், மீன்வள பொறியியல் மற்றும் மீன்கள் பதப்படுத்தல் குறித்தான படிப்புகள் உள்ளது. மாணவர்கள் இப்பல்கலைகழகத்தில் பொது நுழைவுத்தேர்வு மூலம் சேர்க்கை நடைபெறுகிறது.

# நான்காண்டு இளநிலை மீன்வள அறிவியல் பட்டம் (பி. எப். எஸ்சி - B.F.Sc) .
# எட்டு படிப்புகளில் இரண்டாண்டு முதுநிலை மீன்வள அறிவியல் பட்டம் (எம். எப். எஸ்சி - M.F.Sc) 
# நான்கு படிப்புகளில்,  மூன்றாண்டு முனைவர் பட்டப்படிப்பு

## தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகத்தின் கல்லூரிகள், பயிற்சி மற்றும் ஆய்வு மையங்கள்

### பிற மையங்கள்
தமிழ்நாடு டாக்டர். ஜெ. ஜெயலலிதா மீன்வளப் பல்கலைக்கழகத்தின் பிற இரண்டு மையங்கள் சென்னையில் அமைந்துள்ளது.
# பணியாளர் பயிற்சி நிறுவனம், சென்னை
# மீன்வள தொழில்நுட்பம் மற்றும் பயிற்சி நிறுவனம், (FITT) சென்னை http://www.tnfu.org.in/university/wp/?page_id=3683

## மேற்கோள்கள்

## வெளி இணைப்புகள்
* தமிழ்நாடு டாக்டர் ஜெ. ஜெயலலிதா மீன்வளப் பல்கலைக்கழகம்

பகுப்பு:தமிழ்நாட்டுப் பல்கலைக்கழகங்கள்
தமிழ்நாடு தோட்டக்கலை பல்கலைக்கழகம்

**தமிழ்நாடு தோட்டக்கலை பல்கலைக்கழகம்** (*Tamil Nadu Horticultural University*)  (**TNHU**) ,  இந்தியாவின், தமிழ்நாட்டில், கோயம்புத்தூரில் 28 பிப்ரவரி 2011ஆம் ஆண்டில் துவக்கப்பட்டது.

## வெளியிணைப்புகள்
* Horticultural College and Research Institute, Coimbatore

பகுப்பு:தமிழ்நாட்டுப் பல்கலைக்கழகங்கள்
தேசியப் பிற்படுத்தப்பட்டோர் ஆணையம்

**தேசியப் பிற்படுத்தப்பட்டோர் ஆணையம்** (*National Commission for Backward Classes*) 1993 ஆம் ஆண்டில் ஆகத்து 14 ஆம் நாளில் தோற்றுவிக்கப்பட்டது.   இவ்வமைப்பு தேசியப் பிற்படுத்தப்பட்டோர் ஆணையச் சட்டம் 1993 விதிகளின் படி உருவாக்கப் பட்டது.

## வரலாறு

பிற்படுத்தப்பட்ட மக்களின் நிலைமையை அடையாளம் காண ஒரு ஆணையம் உருவாக்கப்படவேண்டும் என்று  அரசியல் சட்டப் பிரிவு 340 இல் தெளிவாக்கப்பட்டது. அதன் அடிப்படையில் மேனாள் பிரதமர் மொரார்ஜி தேசாய் 1978 இல் பி.பி.மண்டல் தலைமையில் ஒரு ஆணையம் அமைத்தார்.  அந்த ஆணையம் எல்லா மாநிலங்களுக்கும் சென்று ஆய்வு நடத்தி பல வேறு தரப்பினரையும் மாநில அரசுகளையும் விசாரித்து ஒரு அறிக்கையைத் திசம்பர் 31 1980 இல் தாக்கல் செய்தது. பல ஆண்டுகளாகக் கிடப்பில் கிடந்த அவ்வறிக்கையை நாடு முழுவதும் நடந்த பெரிய போராட்டங்களுக்குப் பின்னர் மேனாள் பிரதமர் வி.பி.சிங் 1989 இல் நாடாளுமன்றத்தில் தாக்கல் செய்தார். அதைத் தொடர்ந்து வி.பி.சிங் 1990 இல் இதர பிற்படுத்தப் பட்டோருக்கு அரசுப் பணிகளில் 27 விழுக்காடு இடஒதுக்கீடு ஒதுக்கவேண்டும் என்ற ஆணையைப் பிறப்பித்தார். இவ்வாணையை எதிர்த்து இந்திரா சகானி என்பவர் உச்ச நீதி மன்றத்தில் வழக்குத் தொடர்ந்தார். அப்பொழுது தேசிய அளவில் ஒரு ஆணையமும் அனைத்து மாநிலங்களிலும் மாநில  அளவில் ஆணையங்களும் அமைக்கவேண்டும் என்று உச்சநீதி மன்றம் வலியுறுத்தியது. இதற்குப் பிறகு உருவாக்கப்பட்டதுதான் தேசியப் பிறபடுத்தப்பட்டோர் ஆணையம் ஆகும்.

## பணிகள்

சமூக ரீதியாகவும் கல்வி ரீதியாகவும் பின் தங்கிய வகுப்பினரை இதர பிற்படுத்தப்பட்டோர்  பட்டியலில் சேர்ப்பதும் பிழையாகச் சேர்க்கப் பட்டதாகப்  புகார்கள் வந்தால் விசாரித்து அவ்வகுப்பினரை நீக்குவதும் தாம் இந்த ஆணையத்தின் பணிகள். 
இது வரை 2418 சாதியினரை பட்டியலில் சேர்த்துள்ளது

## ஆணையத்தின் உறுப்பினர்கள்

* தலைவர்—நீதிபதி வீ. ஈசுவரையா
* செயலாளர்—ஏ கே மங்கோத்ரா 
* உறுப்பினர் --ச. கு. கார்வேந்தன்
* உறுப்பினர்—ஏ. கே. சைனி 
* உறுப்பினர்—சகீல்-உஸ்-சமன்-அன்சாரி

## மேற்கோள்

http://www.ncbc.nic.in/Home.aspx?ReturnUrl=%2f

பகுப்பு:இந்திய ஆணைக்குழுக்கள்
பகுப்பு:அரசியலமைப்புகள்
பா. சு. மணி

**பா. சு. மணி** (11.9.1936 - 3.5.2015) கர்நாடக மாநிலம் பெங்களூரில் வாழ்ந்த தமிழ் பத்திரிக்கையாளர். தினச்சுடர் (தமிழ் மாலை இதழ்), சஞ்சேவாணி (கன்னட மாலை இதழ்) ஆகியவற்றின் நிறுவனர் மற்றும் ஆசிரியர் ஆவார்.

## வாழ்க்கை
இவர் தூத்துக்குடி மாவட்டம், விளாத்திக்குளம் அருகில் உள்ள நாகலாபுரத்தைச் சேர்ந்தவர். எம்.ஏ தமிழ் இலக்கியத்தில் சென்னை பல்கலைக்கழகத்திலேயே முதல் மாணவராகத் தேர்ச்சி பெற்றார். முனைவர்  பட்டத்தையும் பெற்றார். துவக்கத்தில் தினத்தந்தி, மாலை முரசு ஆகிய நாளேடுகளில் செய்தி ஆசிரியராகப் பணியாறினார்.
பிறகு 1964-ஆம் ஆண்டு பெங்களூரின் முதல் தமிழ் நாளிதழான தினச்சுடர் தமிழ் இதழைத் தொடங்கினார்.அதேபோல, 1982-இல் சஞ்சேவாணி என்ற கன்னட மாலை நாளிதழைத் தொடங்கி நடத்தினார்.

## எழுதிய நூல்கள்
மர்ம மாளிகை, உடைந்த வீணை ஆகிய சிறுகதை நூல்கள், செய்தி பிறந்த கதை என்ற இதழியல் அனுபவ நூல், இளவரசி கயல் கன்னி, ஜெனரல் சுந்தரம், சம்சாரி ஆன சந்நியாசி, நாற்காலிப் பாட்டி ஆகிய புதினங்கள், அரிஸ்டாட்டில் கவுடில்யருடன் திருவள்ளுவர், ஆய்வின் இமயம் தெ.பொ.மீ ஆகிய ஆய்வு நூல்களை எழுதியுள்ளார்.

## குடும்பம்
இவரின் மனைவி அழகு, மகன் அமுதவன், மகள்கள் பொருள், தேன்மொழி, அகிலா ஆகியோர் ஆவர்.

## மேற்கோள்

பகுப்பு:1936 பிறப்புகள்
பகுப்பு:2015 இறப்புகள்
பகுப்பு:தூத்துக்குடி மாவட்ட மக்கள்
பகுப்பு:பெங்களூர் தமிழர்
பகுப்பு:தமிழக எழுத்தாளர்கள்
பகுப்பு:தமிழகப் பத்திரிகையாளர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
டைநைத்ரோபீனால்

**டைநைத்ரோபீனோல்கள்** (*dinitrophenols*) என்பவை பீனாலின் நைத்ரோ வழிப்பொருளைக் கொண்ட வேதிச் சேர்மங்கள் ஆகும்.

டைநைத்ரோபீனோலில் ஆறு சமபகுதியங்கள் காணப்படுகின்றன. அவை:

* 2,3-டைநைத்ரோபீனால்
* 2,4-டைநைத்ரோபீனால்
* 2,5-டைநைத்ரோபீனால்
* 2,6-டைநைத்ரோபீனால்
* 3,4-டைநைத்ரோபீனால்
* 3,5-டைநைத்ரோபீனால்

-----

பகுப்பு:பீனால்கள்
பகுப்பு:நைட்ரோ சேர்மங்கள்
பகுப்பு:இருநைட்ரோ பீனால்கள்
சோமசீலா அணை

**சோமசீலா அணை** என்பது ஆந்திரப்பிரதேசம் மாநிலம் நெல்லூர் மாவட்டம், சோமசீலா என்னுமிடத்தில் பெண்ணாற்றின் குறுக்கே கட்டப்பட்டுள்ளது. இவ்வணையின் கட்டுமானப் பணி 1976-ம் ஆண்டு தொடங்கி, 1989-ல் நிறைவுபெற்றது.

சோமசீலா அணையின் மொத்த கொள்ளளவு 78 டி.எம்.சி. இதன் பாசனப் பகுதி 4.5 லட்சம் ஏக்கர். புதிய பாசனப் பகுதி 1.79 லட்சம் ஏக்கர். இந்த அணையில் இருந்து 15 டி.எம்.சி. தண்ணீர் தெலுங்கு கங்கைத் திட்டப்படி சென்னை குடிநீருக்காக திறந்துவிடப்பட்டு, கண்டலேறு அணைக்கு வந்து சேர்கிறது. அங்கிருந்து  பூண்டி ஏரிக்கு வந்து சேருகிறது.
## மேற்கோள்

பகுப்பு:ஆந்திரப் பிரதேசம்
பகுப்பு:ஆந்திரப் பிரதேச அணைகள்
பெங்களூரா மாம்பழம்

**பெங்களூரா மாம்பழம்** என்பது தென்னிந்தியாவில் விளையும்  மாம்பழங்களில் ஒரு வகையாகும். இதற்கு **தோத்தாபூரி**, **கலெக்டர்**, **கல்லாமை**, **சுந்தர்சா**, **கிளி மூக்கு** என்ற வேறு பெயர்களும் உண்டு.
இவ்வகை மாமரம் வீரியத்துடன் ஆண்டுதோறும் சீரான விளைச்சல் தரக்கூடியது. இதன் காய்கள் சற்றுக் குறைந்த புளிப்புச் சுவை கொண்டதால் இதன் காயை விரும்பி உண்பார்கள்.இதன் பழங்கள் பெரியதாகவும், இளம் மஞ்சள் நிற சதைப்பற்றுக் கொண்டது. சாறு குறைவாகவும்,நார் இல்லாமலும் இருக்கும். கெட்டியான சதைப்பற்றுள்ளதால் மாம்பழக் கூழ் தயாரிக்க தொழிற்சாலைக்கு ஏற்ற இரகமாக விளங்குகிறது.
## மேற்கோள்

பகுப்பு:மாம்பழங்கள்
நீலம் மாம்பழம்

**நீலம் மாம்பழம்** என்பது மாம்பழங்களில் ஒரு வகையாகும். இதற்கு **காசா லட்டு**என்ற வேறு பெயரும் உண்டு.
இவ்வகை மாமரம் வாணிகரீதியில் பயிரிடப்படும் முதன்மை இரகம் ஆகும். இம்மரம் ஆண்டு தோரும் சீரான விளைச்சல் தரக்கூடியது. இதன் பழங்கள் சுமாரான அளவு கொண்டதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நல்ல சுவையும் மணமும் உடையது. சாறு நிறைந்த ஆறஞ்சு கலந்த மஞ்சள் நிறசதைப்பற்றுக் கொண்டது.
## மேற்கோள்

பகுப்பு:மாம்பழங்கள்
பங்கனப்பள்ளி மாம்பழம்

**பங்கனப்பள்ளி மாம்பழம்** என்பது இந்திய துணைக்கண்டத்தில் விளையும் மாம்பழங்களில் ஒரு வகையாகும் இது இந்தியா, பாக்கித்தான் நாடுகளில் விளைகிறது.இப்பழத்தின் பெயர் ஆந்திர மாநிலத்தில் உள்ள பங்கனப்பள்ளி என்ற ஊரின் பெயரால் அழைக்கப்படுகிறது. இதற்கு **பனேசான்**,**சப்பட்டை சபேதா**என்ற வேறு பெயர்களும் உண்டு.
இவ்வகை மாம்பழங்கள் தரமானவையாகவும், நார் அற்றதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நல்ல சுவை உடையதாகவும், சுமாரான சாறு கொண்டதாகவும், கெட்டியான சதைப்பற்றுடன்,பெரியதாகவும், மக்காச் சோள மஞ்சள் நிறசதைப்பற்றுக் கொண்டது.
## மேற்கோள்

பகுப்பு:மாம்பழங்கள்
பகுப்பு:இந்திய புவிசார் குறியீடுகள்
பெவல் நீர்த்தேக்கம்

**பெவல் நீர்த்தேக்கம் (Bewl Water)** என்பது தென்கிழக்கு இங்கிலாந்தில் உள்ள மிகப்பெரிய இயற்கை நீர்த்தேக்கம் ஆகும். இது இராயல் தன்பிரிட்ச் வெல்சுக்கு தென்கிழக்கில் ௰ கி.மி (10) தொலைவில் அமைந்திருக்கிறது.

## வரலாறு
இங்கிலாந்தின் மேற்கு கென்ட் பகுதியில் ௲௯௱௬௰ இல் (1960) அதிகரித்து வரும் குடிநீரின் தேவைக்காக புதிதாக ஒரு மார்க்கம் தேடப்பட்டது. அப்போதைய மத்திய-கென்ட் குடிநீர் நிறுவனம் (இப்போது தென்கிழக்கு குடிநீர் நிறுவனம்) மற்றும் மெட்வே தண்ணீர் குழு (இப்போது தெற்கு குடிநீர் நிறுவனம்) இணைந்து மெட்வே ஆற்றுக் குடிநீர் திட்டத்தை அறிவித்தனர். இதற்கான அனுமதி ௲௯௱௬௰௮ இல் (1968) கோரப்பட்டது 

இத்திட்டத்தின் படி, பெவல் ஆற்றுப்படுக்கையின் குறுக்கில் ஒரு அணை கட்டப்பட்டு பெவல் மற்றும் டைசு நதிகளில் வரும் உபரி நீராதாரத்தின் மூலம் இவ்வணை நிரப்பப்பட்டது. இந்த பெவல் நீர்த்தேக்கம், இன்றும் எவ்விதத் தடையும் இன்றி இயங்கிவருகிறது. பெவல் நீர்தேக்கத்தின் அளவு வெம்ப்ளி கால்பந்தாட்ட மைதானத்தின் அளவைப் போல ௪௱௩௰௬ (436) மடங்குகள் ஆகும்.

## முகவரி
பெவல் நீர்த்தேக்கம், இலாம்பர்கர்சுட், இங்கிலாந்து, TN3 8JH

## மேற்கோள்கள்

## வெளியிணைப்புகள்

*பெவல் நீர்த்தேக்கம்
*பெவல் நீர்த்தேக்க வெளிப்புற நடுவம் 
*பெவல் பள்ளத்தாக்கு படகு மன்றம் 
*பெவல் படகுவலித்தல் மன்றம்
*பெவல் நீர்த்தேக்க நீர்மட்டம் 

பகுப்பு:ஐக்கிய இராச்சியத்தின் புவியியல்
உலக நீர் நாள்

thumb|250px|ஐக்கிய நாடுகள் பொது அவை
thumb|250px| '''71 % - Н<sub>2</sub>O'''
**உலக நீர் நாள்** (*World Day for Water* அல்லது *World Water Day*), ஐக்கிய நாடுகள் அவையின் தீர்மானத்துக்கு இணங்க ஆண்டு தோறும் மார்ச் 22 ஆம் நாள் உலகெங்கும் கொண்டாடப்படுகிறது.

1992 ஆம் ஆண்டில் பிரேசிலில் ரியோ டி ஜனெய்ரோ நகரில் இடம்பெற்ற சுற்றுச்சூழல் மற்றும் வளர்ச்சி குறித்து நடைபெற்ற ஐநா பேரவைக் கூட்டத் தொடரில் வைக்கப்பட்ட 21ம் நூற்றாண்டின் செயல் திட்டத்தின்படி 1993, ஜனவரி 18 ஆம் நாள் 47வது ஐ.நா பேரவை கூட்டத் தொடர் 193ம் தீர்மானத்தை நிறைவேற்றியது. அத்துடன் 1993ம் ஆண்டு முதல் ஒவ்வொரு ஆண்டின் மார்ச் 22ம் நாளும் உலக நீர் வள நாளாக கொண்டாடத் தீர்மானிக்கப்பட்டது. நீர் வளத்தின் ஒட்டுமொத்தத் திட்டத்தையும் நிர்வாகத்தையும் மேம்படுத்தி நீர் வள பாதுகாப்பை வலுப்படுத்தி நாள்தோறும் கடுமையாகியுள்ள நீர் பற்றாக்குறை பிரச்சினையை தீர்ப்பது என்பது தீர்மானம் நிறைவேற்றப்பட்டதன் நோக்கமாகும். அதேவேளையில் மக்களிடையே விரிவாக பிரச்சாரம் செய்து மக்களிடையே அந்தந்த நாட்டின் நீர் வளப் பாதுகாப்பு பற்றி விழிப்புணர்வு வளர்த்தி ஏற்படுத்தவும் கேட்டுக்கொள்ளப்பட்டது.

2003 இல் 58வது ஐநா பேரவைக் கூட்டத் தொடரில் நிறைவேற்ற தீர்மானம் ஒன்றின் படி 2005 முதல் 2015 வரையான காலப்பகுதி "பத்தாண்டுகளுக்கு உயிர் வாழ்வதற்கு நீர்" எனும் அனைத்துலக செயல் திட்ட காலமாக அறிவிக்கப்பட்டது. 2005ம் ஆண்டு மார்ச் 22ம் நாளன்று இந்த நடவடிக்கை அதிகாரப்பூர்வமாக நடைமுறைக்கு வந்தது.

நீர்த் திட்டம் குறித்து ஈடுபட்டுள்ள நிறுவனங்களில் ஏதாவது ஒன்று ஒவ்வோர் ஆண்டும் அனைத்துலக மட்டத்தில் நீர் வளப் பாதுகாப்புக் குறித்த செயல்திட்டங்களை ஒருங்கிணைத்து அதனை உலக நீர் நாளில் முன்னெடுப்பதும் ஐநா நிறுவனத்தின் திட்டம் ஆகும். இத்திட்டத்தின்படி 2006 ஆம் ஆண்டிற்கான உலக நீர் நாள் யுனெஸ்கோவினால் "நீரும் கலாசாரமும்" (*Water and Culture*) என்ற கருப்பொருளில் முன்னெடுக்கப்பட்டது. 2007 இல், "நீர் பற்றாக்குறையுடன் ஒத்துழைப்பது" ('Coping with Water Scarcity') என்ற தொனிப்பொருளில் FAO அமைப்பினால் முன்னெடுக்கப்பட்டது.

## கருப்பொருள்கள்
ஒவ்வொரு ஆண்டும் குறிப்பிட்ட ஒரு கருப்பொருளைக் கொண்டு இந்த நாள் நினைவில் கொள்ளப்படுகின்றது.

* 2022 – நிலத்தடி நீர், கண்ணுக்குத் தெரியாததைக் காணச் செய்தல்
* 2021 - தண்ணீரை மதிப்பிடுதல்
* 2020 - நீர் மற்றும் காலநிலை மாற்றம்
* 2019 - யாரையும் (நீரிண்றி) விட்டுவிடாதீர்கள்
* 2018 - இயற்கைக்காக தண்ணீர்
* 2017 - ஏன் நீரினை வீணாக்க கூடாது?
* 2016 - சிறந்த நீர், சிறந்த தொழில்கள் 
* 2015 - நீரும், நிலையான மேம்பாடும்
* 2014 - நீரும் ஆற்றலும்
* 2013 - நீர் நிறுவனம்
* 2012 - தண்ணீர் மற்றும் உணவு பாதுகாப்பு
* 2011 - நகரங்களுக்கு தண்ணீர்- நகர்ப்புற மாற்றங்களுக்கு பதிலளித்தல் 
* 2010 - தரமான நீர் 
* 2009 -  தண்ணீர் மற்றும் வாய்ப்புகள் பகிர்ந்துகொள்ளல்
* 2008 - சுகாதாரத்திற்கான ஆண்டு 
* 2007 - தண்ணீர்த் தட்டுப்பாட்டை எதிர்கொள்ளல் 
* 2006 - நீரும் பண்பாடும்

## நோக்கம்
நீர்வளத்தைக் காப்பதும், அதனைப் பெருக்குவது குறித்த விழிப்புணர்வை மக்கள் மத்தியில் ஏற்படுத்துவதும் இந்நாளின் நோக்கமாகும்.

## மேற்கோள்கள்

## வெளிப்புற இணைப்புகள்
* உலக நீர் நாள் (சீன தமிழ் வானொலி இணையத்தளம்) 
* உலக நீர் நாள்  - ஐநா அதிகாரபூர்வ தளம் - 
* http://www.un.org/en/events/waterday/

பகுப்பு:நீர்
பகுப்பு:ஐக்கிய நாடுகளின் சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
சிறுவாணி அருவி

**சிறுவாணி அருவி** என்பது தற்போது கோவை குற்றாலம் என அழைக்கப்படுகிறது. சுமார் 20 மீட்டர் உயரம் கொண்ட இரண்டடுக்கு அருவியாகும் இது.

பாதுகாக்கப்பட்ட வனப்பகுதியில் அமைந்துள்ள இந்த அருவிக்கு இரவு நேரங்களில் சுற்றுலாப் பயணிகள் செல்ல அனுமதி இல்லை. 

## மேற்கோள்கள்

பகுப்பு:கேரள ஆறுகள்

பகுப்பு: கோயம்புத்தூர் மாவட்டத்திலுள்ள அருவிகள்
சிறுவாணி அணை

**சிறுவாணி அணை** கேரளா மாநிலம் பாலக்காடு மாவட்டத்தில், பாலக்காட்டில் இருந்து 46 கி.மீ தொலைவிலும், தமிழ்நாட்டின் கோயமுத்தூர் நகரிலிருந்து மேற்கே 35கி.மீ. தொலைவில் வெள்ளியங்கிரி மலை மற்றும் அதன் தொடர்ச்சியான சிறுவாணி மலையின் மேற்குச் சரிவில் சிறுவாணி ஆற்றில் அமைந்துள்ளது.  சிறுவாணி ஆறானது மேற்குத் தொடர்ச்சி மலையின்  சிறுவாணி மலையின் மேற்குச் சரிவில்  உருவாகி வடக்கு நோக்கி பாய்ந்து பவானி ஆற்றில் கலக்கிறது.ஆங்கிலேய ஆட்சியின் போது 1890களில் கோவை நகரின் குடிநீர் தேவைக்காக சிறுவாணியின் குறுக்கே அணை கட்டி  நீர் கொண்டு வர திட்டமிடப்பட்டது. 1920ல் பாம்பாறு,  பட்டியாறு, முத்திக்குளம்  அருவியின் நீர் ஆகியவை ஒன்று சேர்ந்து சிறுவாணி ஆறு உருவாகும் பகுதியில் ஒரு சிறிய அணை கட்டப்பட்டு நீர் தேக்கப்பட்டு, மலையைக் குடைந்து 1.6 கி.மீ நீளத்துக்கு குகை அமைத்து மலையைத் தாண்டி  கிழக்காக நீர்  கொண்டு வரப்பட்டது. 1970களில்  கோவை நகரின் அதிகரித்த நீர்த்தேவையை நிறைவேற்ற,  தமிழ்நாடு அரசு   கேரளத்துடன் ஒப்பந்தம்  செய்து  பழைய அணைக்கு கீழ்ப்பகுதியில் பெரியதாக  தற்போதுள்ள சிறுவாணி அணை கட்டப்பட்டது.  பழைய அணை தற்போதைய நீர்த்தேக்கப் பகுதிக்குள் அமைந்துள்ளது.   முல்லைப் பெரியாறு அணைத் திட்டம், பரம்பிக்குளம் ஆழியாறு திட்டம் போலவே, இத்திட்டம் மூலம்  கேரளத்தின் மேற்குத்தொடர்ச்சி மலையின்  மேற்குச் சரிவில் பெய்யும் அதிக மழையின் மூலம் கிடைக்கும் நீர் அணை மூலம் தேக்கப்பட்டு,  குறைந்த மழை பொழியும் கிழக்குச்  சரிவுப் பகுதியில் அமைந்துள்ள தமிழ்நாட்டுக்கு  கொண்டு வரப்படுகிறது.  இந்த அணையைச் சுற்றியும் பாதுகாக்கப்பட்ட வனப்பகுதியாகவும் குடியிருப்புகள் இன்றியும் உள்ளதால்  நீர் மிகவும் தூய்மையாக உள்ளது. ஆண்டு முழுவதும் நீரோட்டம் உள்ள முத்திக்குளம் அருவியிலிருந்தே அதிக நீர் கிடைக்கிறது. இந்த அணையும்  அருவியும் மிகவும் எழில் வாய்ந்த பகுதியில் அமைந்துள்ளது. பாதுகாக்கப்பட்ட வனப்பகுதியில் உள்ளதால் அணைக்கு பொதுமக்கள் செல்வதற்கு வனத்துறை அனுமதி பெற வேண்டும்.

வெள்ளியங்கிரி மலையின் முகட்டிலிருந்து நோக்கினால் சிறுவாணி மலைக்கு மேற்கே கல்லடிக்கூடம் மலையிலிருந்து வடக்கு நோக்கி விழும் அழகிய முத்திக்குளம் அருவியை காணலாம். வெள்ளியங்கிரி மலையிலிருந்து பார்க்கும்போது முத்திக்குளம் அருவியில் ஆண்டு முழுவதும் நீர் வருவது தெரிந்ததால் தான் அங்கிருந்து நீர் கொண்டு வர சிறுவாணி அணை திட்டம் உருவாக்கப்பட்டது.

சிறுவாணி அணை 

சிறுவாணி அணை குடிநீர் திட்ட வரைபடம்.

## மேற்கோள்கள்

பகுப்பு:பாலக்காடு மாவட்டத்திலுள்ள அணைகள்
ஜோ இன்-சுங்

**ஜோ இன்-சுங்** () (பிறப்பு: ஜூலை 28, 1981) ஒரு தென் கொரியா நாட்டு நடிகர் மற்றும் விளம்பர நடிகர் ஆவார். இவர்  பியானோ, ஸ்ப்ரிங் டே போன்ற பல தொலைக்காட்சி தொடர்களிலும் மற்றும் அ பிரோசன் பிளவர்ஸ் போன்ற சில திரைப்படங்களிலும் நடித்துள்ளார்.

## வெளி இணைப்புகள்
* Zo In-sung  at IOK Company 
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
செந்தூரா மாம்பழம்

**செந்தூரா மாம்பழம்** (*Sendura mango*) என்பது  மாம்பழங்களில் ஒரு வகையாகும். இது மாம்பழங்கள் காய்க்கும் பருவத்தில் முன் பருவத்தில் காய்க்கும் இரக மாம்பழமாகும். இது நடுத்தர வளர்ச்சிக் கொண்டது. இவ்வகை மாம்பழங்கள் சிறியதாக உள்ளவை. நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். இது நல்ல சுவை உடையதாகவும், நறு மணம் உடையதாகவும் உள்ளது. கெட்டியான சதைப்பற்றுடன், ஆரஞ்சு கலந்த மஞ்சள் நிறசதைப்பற்றுக் கொண்டது.

## மேற்கோள்

பகுப்பு:மாம்பழங்கள்
சா சேயுங்-வொன்

**சா சேயுங்-வொன்** () (பிறப்பு: ஜூன் 7, 1970) ஒரு தென் கொரியா நாட்டு நடிகர் ஆவார். இவர் சிட்டி ஹால், தி கிரேட்டஸ்ட் லவ் போன்ற பல தொலைக்காட்சி தொடர்களில் நடித்துள்ளார். இவர் பல திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
*Cha Seung-won 
*Cha Seung-won fan cafe at Daum 
*

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
காலேபாடு மாம்பழம்

**காலேபாடு மாம்பழம்**  என்பது மாம்பழ வகைகளில் ஒன்று ஆகும். இதன் மரம் குட்டையாக வளரும் இரகம் ஆகும். இந்த ரகம் சீரான அதிக காய்ப்புக் கொடுக்கக்கூடியது ஆகும். நல்ல சுகந்த நறுமணத்துடன் இந்த பழம் இனிப்பாக சாறும்,  நார் அற்றதாகவும், கெட்டியான சதைப்பற்றுடன், மஞ்சள் கலந்த ஆரஞ்சு நிறத்துடன், சிறிய பழங்களாக இருப்பதுடன், நல்ல இருப்புத் தன்மை உடையதால் நீண்டதூரம் எடுத்துச் செல்ல ஏதுவாக உள்ளபழம் ஆகும்.

## மேற்கோள்

பகுப்பு:மாம்பழங்கள்
மல்கோவா மாம்பழம்

.
**மல்கோவா மாம்பழம்**  (Mulgoba) என்பது தமிழ்நாட்டிலும், தென்னிந்தியாவிலும் முதன்மையாக பயிரிடப்படும் மாம்பழ வகைகளில் ஒன்று ஆகும். வியாபார ரீதியாக பயிரிடப்படும் இரகங்களில் ஒன்று ஆகும். இந்த இரகம் இயற்கையிலேயே பூக்கள் குறைவு இதனால் குறைவாகவே விளைச்சல் தரக்கூடியது ஆகும். இதன் பழங்கள் பெரியவை. நல்ல மணம் உள்ளவை. பழங்கள் தரம் மிக உயர்வானது. இந்த பழம் இனிப்பாக சாறும்,  மஞ்சல் நிறச் சதைப்பற்றுடன், நல்ல இருப்புத் தன்மை உடையதாகவும், கெட்டியான தோல் கொண்டதாக உள்ளதால்  நீண்டதூரம் எடுத்துச் செல்ல ஏதுவாக உள்ளபழம் ஆகும்.
## மேற்கோள்

பகுப்பு:மாம்பழங்கள்
அல்போன்சா மாம்பழம்

**அல்போன்சா மாம்பழம்** (Alphonso (Mango) என்பது இந்தியாவில் தோன்றிய மாம்பழ வகையாகும்.   இதற்கு **காதர் குண்டு**, **பாதாமி**, **அப்பூஸ்** போன்ற பிற பெயர்கள் உண்டு. நல்ல தரமான இரகமாக இப்பழம் கருதப்படுகிறது. வெளிநாடுகளுக்கு இந்தப் பழங்கள் பழமாகவும், பழக்கூழாகவும் ஏற்றுமதியாகின்றன. நல்ல சுகந்த நறுமணத்துடன் இந்தப் பழம் சிறியதாக, தரமானதாக, மிகவும் இனிப்பாக, மிருதுவாக, நார் அற்றதாக, சதைப்பற்றுடன் சாறு நிறைந்ததாகவும் இருக்கும். நல்ல இருப்புத் தன்மை உடையதால் இது நீண்டதூரம் எடுத்துச் செல்ல ஏதுவாக உள்ள பழம் ஆகும்.

## தோற்றம்
இதற்கு, இந்தியாவில் போர்த்துகீசிய காலனிகளை நிறுவ உதவிய போர்த்துகீசிய பொது மற்றும் இராணுவ நிபுணரான அபோன்சோ டி அல்புகெர்க்கின் பெயரிடப்பட்டது.  அல்போன்சா போன்ற வகைகளை உற்பத்தி செய்ய போர்த்துகீசியர்கள் மா மரங்களில் ஒட்டுச்செடிகளை அறிமுகப்படுத்தினர். அல்போன்சா மாம்பழம் மிகவும் விலையுயர்ந்த வகைகளில் ஒன்றாகும். இது முக்கியமாக மேற்கு இந்தியாவில் வளர்க்கப்படுகிறது.    
thumb| அல்போன்சா மாம்பழங்களின் தோட்டம்

## விளக்கம்
அல்போன்சா ஒரு பருவகால பழமாகும். இது ஏப்ரல் மாதத்தின் நடுப்பகுதியிலிருந்து சூன் இறுதி வரை கிடைக்கும்.  பழங்கள் பொதுவாக 150 முதல் 300 கிராம் வரை (5.3 முதல் 10.6 அவுன்ஸ்) எடையுள்ளதாக இருக்கும். முழுமையாக பழுத்த அல்போன்சா மாம்பழத்தின் தோல் பிரகாசமான தங்க-மஞ்சள் நிறத்துடன் சிவப்பு நிறம் கலந்து காணப்படும் இது பழத்தின் மேல் பகுதி முழுவதும் பரவியிருக்கும். பழத்தின் சதை குங்குமப்பூ நிறமுடையது. இந்த குணாதிசயங்கள் அல்போன்சாவை விருப்பமான சாகுபடியாக ஆக்குகின்றன.   

### சமையல்
சர்பத், ஐஸ்கிரீம், லஸ்ஸி, மற்றும் கூழ் ஆகியவை அல்போன்சா மாம்பழங்களைப் பயன்படுத்தி தயாரிக்கும் சில சமையல் தயாரிப்புகளாகும். 

## வர்த்தகம்
அல்போன்சா அதன் சுவை, மணம் மற்றும் துடிப்பான நிறத்திற்காக உள்நாட்டு மற்றும் சர்வதேச சந்தைகளில் மதிப்புமிக்கதாய் இருக்கிறது..  இது யப்பான், கொரியா, ஐரோப்பா உள்ளிட்ட பல்வேறு நாடுகளுக்கு ஏற்றுமதி செய்யப்படுகிறது.  

### இறக்குமதிக்குத் தடை
அல்போன்சா உள்ளிட்ட இந்திய மாம்பழங்களுக்கு 1989 ஆம் ஆண்டில் அமெரிக்கா விதித்த இறக்குமதி தடை ஏப்ரல் 2007 இல் மட்டுமே நீக்கப்பட்டது.  இருப்பினும், அமெரிக்க விவசாயத்திற்கு தீங்கு விளைவிக்கும் பூர்வீகமற்ற பழ ஈக்கள், அழிக்கும் பூஞ்சைகள் மற்றும் பிற பூச்சிகளை தடுக்க மாம்பழங்கள் நாட்டிற்குள் நுழைவதற்கு முன்பு தரம் பார்க்கப்பட்டது. ஐரோப்பிய ஒன்றியம் சில பொருட்களில் "ஐரோப்பிய அல்லாத பழ ஈக்களை" கண்டுபிடித்த பின்னர் மாம்பழங்களை இறக்குமதி செய்வதற்கு ஏப்ரல் 2014 முதல் தடை விதித்தது. இது இங்கிலாந்து பயிர்களுக்கு குறிப்பிடத்தக்க அச்சுறுத்தலை உருவாக்கியது.  இந்திய அரசாங்கம் இந்த முடிவை தன்னிச்சையானது என்றும் வணிகங்கள் தடையால் நிதி இழப்பை சந்திக்க நேரிடும் என்றும் கூறியது. 

இந்திய மாம்பழ ஏற்றுமதி முறையில் குறிப்பிடத்தக்க முன்னேற்றங்களைத் தொடர்ந்து 2015 சனவரியில் ஐரோப்பிய ஆணையம் தடையை நீக்கியது.  

## மேற்கோள்

பகுப்பு:ரத்னகிரி மாவட்டம்
பகுப்பு:மாம்பழங்கள்
பகுப்பு:இந்தியத் தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:புவிசார் குறியீடு பெற்ற மகாராட்டிரப் பொருட்கள்
பீட்டர் மாம்பழம்

**பீட்டர் மாம்பழம்** என்பது மாம்பழ வகைகளில் ஒன்று ஆகும். இதற்கு **நடுசாலை**,  **ராஸ்புரி**, **பெரி**, **கிரேப்**, **பீட்டர் பசந்த்** போன்ற பிற பெயர்கள் உண்டு. ஆண்டுதோறும் சீரான மகசூல் கொடுக்கக்கூடியது. நல்லநறுமணத்துடன் இந்த பழம் சிறியதாகவும், தரமானதாகவும், இனிப்பாக சுவை உடையதாகவும், மிருதுவானதாகவும், நார் அற்றதாகவும், சதைப்பற்றுடன் சாறு நிறைந்ததாகவும் இருக்கும்.

## மேற்கோள்

பகுப்பு:மாம்பழங்கள்
விஜயநகரம் (கர்நாடகம்)

**விசயநகரம்** (Vijaya Nagara),  இந்தியாவின், மத்திய கருநாடகா மாநிலத்தின், விசயநகர மாவட்டத்தில் உள்ளது. 13-ஆம் நூற்றாண்டில் அரிகரா மற்றும் புக்கா எனும் சங்கம மரபு சகோதரர்களால், **[[வித்யாரண்யர்]]** என்ற அந்தண முனிவரின் துணையுடன் நிறுவப்பட்டது விசயநகரப் பேரரசு.

இந்நகரம் விசயநகரப் பேரரசின் தலைநகராக விளங்கியது. தில்லி மொகலாயப் 16-ஆம் நூற்றாண்டின் இறுதியில் தில்லி மொகலாய பேரரசு மற்றும் தக்கானச் சுல்தானகளின் இடையறாத தாக்குதல்களாலும் 1565-இல் விசயநகரப் பேரரசு வீழ்ந்த காரணத்தால், விசயநகரமும் பொலிவிழந்தது. தற்போது இந்நகரம் அம்பி எனும் பெயரால் விளங்குகிறது. தற்போது சிதலமடைந்த *விசயநகரம்* உலக பாரம்பரிய களங்களில் ஒன்றாக விளங்குகிறது.

## அமைவிடம்

துங்கபத்திரை ஆற்றின் தென்கரையில், அம்பியில் உள்ள விருபாட்சர் கோயிலை மையமாகக் கொண்டு விசயநகரம் அமைந்துள்ளது. இந்நகரத்தை சுற்றி இராமாயணத்தில் குறிப்பிட்டுள்ள கிட்கிந்தை அமைந்துள்ளது.

## அருகில் உள்ள இடங்கள்
# அம்பி
# ஓசுபேட்டு
# மதங்க மலை
# ஏமகுண்ட மலை
# விருபாட்சர் கோயில்
# விட்டலர் கோயில்
# கிருட்டிணர் கோயில்
# இலக்குமி நரசிம்மர் கோயில்
# சுக்கிரிவன் குகை
# கோதண்டராமர் கோயில்
# அரண்மனை தர்பார் மண்டபம்
# ராமசந்திரன் கோயில் 
# பாதள சிவன் கோயில்
# தாமரை மண்டபம்
# புனித குளம்
# யாணை கொட்டில் 
# அனகொண்டி 
# கமலபுரம், தொல்லியல் அருங்காட்சியகம்

## படக்காட்சிகள்

படிமம்:Ancient City of Beejnuggur Ruins near Camalapore.jpg|பண்டைய பீச்சுநுக்கர் நகர அழிவுகள், 1865-1871
படிமம்:Hampi, Virupaksha Temple, Karnataka, India.jpg|விருபாட்சர் கோயில், அம்பி
படிமம்:Hampi Krishna temple2.jpg|கிருட்டிணர் கோயில், அம்பி
படிமம்:Hampi3.JPG|நரசிம்மர்
படிமம்:The musical pillars, Vijaya Vittala Temple Hampi.JPG|விட்டலர் கோயிலின் இசைத்தூண்கள்
படிமம்:Hampi lingas.jpg|ஆயிரம் சிவலிங்கங்கள், அம்பி
படிமம்:Panorama of Lotus Mahal.JPG|தாமரை அரண்மனை வளாகம், அம்பி
படிமம்:Hampi-Elephant-Stables.jpg|யாணைக் கொட்டில், அம்பி
படிமம்:Hampi, Vittala Temple, Kallina Ratha, India.jpg|கல் தேர், விட்டலர் கோயில்


## அடிக்குறிப்புகள்
* Sosale Srinivasachar & T.S. Satyan, *Hampi: The fabled capital of the Vijayanagara Empire*, (Directorate of Archaeology and Museums), Govt. of Karnataka, 1995
* J.M. Fritz *et al.*, *New Light on Hampi: Recent Research at Vijayanagara*, (Performing Arts Mumbai, 2001) 
* A.H. Longhurst, *Hampi Ruins Described and Illustrated*, (Laurier Books Ltd., 1998) 
* *The Ruins of Hampi:Travel Guide* 
* Raghu Rai & Usha Rai, *Vijayanagara Empire: Ruins to Resurrection*, New Delhi, 2014. 
## மேற்கோள்கள்


## வெளி இணைப்புகள்

* Vijayanagara Research Project 
* Archaeos – Vijayanagara Mapping Project 
* Krishna temple complex and Vittala temple complex

பகுப்பு:கர்நாடகம்
பகுப்பு:இந்தியத் தொல்லியற்களங்கள்
பகுப்பு:விஜயநகரப் பேரரசு
பகுப்பு:அம்பி (கர்நாடகம்)
ஆர். எஸ். பாரதி

**ஆர். எஸ். பாரதி** (பிறப்பு: 12 ஆகத்து 1947) தமிழக அரசியல்வாதி ஆவார். ஆலந்தூர் நகராட்சித் தலைவராக இருந்தவர்.

## இளமை மற்றும் குடும்பம்
பாரதி, ராமன் - விஜயலட்சுமி தம்பதியர்களுக்கு மகனாய் பிறந்தார். 1964 ஆம் ஆண்டு வேப்பேரியில் உள்ள செயின்ட் ஜோசப் ஆங்கிலோ இந்தியன் பள்ளி இறுதி படிப்பை முடித்து 1974 ல் சென்னைப் பல்கலைக்கழகத்தில் இளங்கலை பட்டம் பெற்று, 1978 இல் சென்னை சட்டக் கல்லூரியில் (சென்னை பல்கலைக்கழகம்) இளங்கலை சட்டம் (B.L) தேர்ச்சி பெற்று வழக்கறிஞராகப் பணியாற்றுகிறார்.

ஆர். எஸ். பாரதி -  சம்பூர்ணம் இணையரின் திருமணம் 22.01.1980 அன்று நடைபெற்றது. சாய் லஷ்மிகாந்த் மற்றும் சாய் ஜெயகாந்த் என்ற இரண்டு மகன்கள் உள்ளனர் .

## அரசியல்
* 1986 ஆம் ஆண்டு முதன் முறையாக ஆலந்தூர் நகரமன்ற தலைவராக மக்களால் நேரடியாக தேர்ந்த்தேடுக்கப்பட்டார்.
* திராவிட முன்னேற்ற கழகத்தில் அமைப்பு செயலாளர் பொறுப்பில் உள்ளார்.
* ஆலந்தூர் நகரமன்ற தலைவராக நான்குமுறை பொறுப்பு வகித்துள்ளார்.
*ஜூன் மாதம் 2016 நடந்த மாநிலங்களவை தேர்தலில் திராவிட முன்னேற்ற கழகத்தின் சார்பில் தேர்ந்தெடுக்கப்பட்டார்.

## மேற்கோள்கள்


பகுப்பு:1947 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:சென்னை அரசியல்வாதிகள்
பகுப்பு:வழக்கறிஞர்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
நெடுவேள் ஆதன்

**நெடுவேளாதன்** என்பவன் வளமிக்க போந்தை என்னும் ஊரை ஆண்ட வேள் குல மன்னன் ஆவான். போந்தை என்று பல ஊர்கள் அழைக்கப்பட்டாலும் இவனாண்ட போந்தை சோழநாட்டு மிழலைக்கூற்ற போந்தை என்று புறநானூற்று பாடல் மூலம் அறியலாம்.புறம் 338
நெடுவேள் ஆதன் சங்ககால அரசர்களில் ஒருவன். 
போந்தை அவனது தலைநகர். 
இவன் மூவேந்தர்க்கும் அஞ்சாதவன். 
தன் மகளைத் தன்னைப் பணிபவர்க்கே மணம் முடித்துத் தருவதாக அறிவித்திருந்தான்.
## அடிக்குறிப்பு

பகுப்பு:சங்ககால வேளிர் அரசர்கள்
ஒழுங்குமுறை விற்பனைக் கூடம்

**ஒழுங்குமுறை விற்பனைக் கூடம்** என்பது தமிழகத்தில் வேளாண் விற்பனை மற்றும் வணிகத்துறையின் கீழ் இயங்கிவரும் கூடங்கள் ஆகும். தமிழகம் முழுவதும் 268 ஒழுங்குமுறை விற்பனைக் கூடங்கள் உள்ளன. இவை வேளாண் விளை பொருட்களை வாங்கவும் விற்கவும் அதை  முறைப்படுத்தவும் தமிழக அரசால் 1987ஆம் ஆண்டு தமிழ்நாடு வேளாண்மை விளை பொருள் விற்பனை (ஒழுங்கு முறை) சட்டத்தை பிறப்பித்தது அமைக்கப்பட்டவை ஆகும்.
## கூடங்களில் உள்ள வசதிகள்
இக்கூடங்களில் இடவசதியைப் பொருத்து அலுவலகம், ஏல அரங்கு, உலர்களம், விவசாயிகள்-வணிகர் ஓய்வு விடுதி, சுகாதாரவசதி,குடிநீர்வசதி, குளியலறை, ஊரக்கிடங்குகள், பணபட்டுவாட அறை, அக்மார்க் ஆய்வுக்கூடம் ஆகிய வசதிகள் செய்யப்பட்டுள்ளன.
## விற்கப்படும் விளைபொருட்கள்
நிலக்கடலை, புளி, எள், கரும்பு வெல்லம், நெல், பருத்தி, கேழ்வரகு, கம்பு, சோளம், வரகு, கொள்ளு, ஆமணக்கு, தேங்காய், மரவள்ளிக்கிழங்கு, உருளைக்கிழங்கு, துவரை, மாம்பழம்,
## விற்பனை முறை
விவசாயிகளால் விற்பனைக்குக் கொண்டுவரப்படுகின்ற விளை பொருட்கள் தனித்தனிக்குவியலாக அடுக்கி வைக்கப்படுகின்றன. வியாபாரிகள் இப்பொருட்களை வாங்க மறைமுக ஏலம் (டெண்டர்) முறை பின்பற்றப்படுகிறது. வியாபாரிகள் விளைபொருட்களை வாங்கியவுடன் விவசாயிகளுக்கு பணம் உடனே கிடைத்துவிடும்.
## கூடுதல் பலன்கள்
*தமிழ்நாடு உழவர் நல நிதித் திட்டம்* என்ற திட்டம் தமிழ்நாடு வேளாண்மை விற்பனை வாாியம் மூலம் செயல்படுத்தப்படுகிறது. இத்திட்டத்தில் ஒழுங்குமுறை விற்பனைக் கூடங்கள் மூலமாக ஒரு ஆண்டுக்கு ஒரு முறை அல்லது அதிக அளவு தங்களது விளைச்சலை விற்கும் அனைத்து உழவர்களும் இதில் சேரலாம். இத்திட்டத்தின் உறுப்பினர் விபத்து, பாம்புக்கடி போன்றவற்றின் காரணமாக மரணமடைதால் அவர்களின் குடும்பத்துக்கு ரூ. ஒரு லட்சம்வரை இழப்பீடு அளிக்கப்படும். மேலும் விபத்தின் காரணமாக பயனாளி நிரந்தர ஊனமுற்றால் ரூ.75,000 யும், சிறிய அளவிளான ஊனத்திற்கு ரூ.50,000 யும் இழப்பீடு வழங்கப்படும்.
## மேற்கோள்

பகுப்பு:சந்தைகள்
பகுப்பு:தமிழ்நாடு அரசுத் திட்டங்கள்
பகுப்பு:சந்தைப்படுத்தல்
ருமானி மாம்பழம்

**ருமானி** (*rumani*) என்பது மாம்பழ வகைகளில் ஒன்று ஆகும். இது இந்தியாவில் இருந்து வெளிநாடுகளுக்கு ஏற்றுமதி செய்யப்படும் இரகங்களில் ஒன்று. இம்மரம் சுமாரான வீரியத்துடன் வளரக்கூடியது. இது வீட்டுத்தோட்டங்களுக்கு ஏற்றது. சீரான மகசூல் கொடுக்கக் கூடியது. இந்த பழங்கள் மஞ்சள் நிறத்துடன் காணப்படும். நல்லமணம் உள்ளவை. சிறியதாகவும். இனிப்புச்சுவையுடனும், மிதமான சாறுகொண்டது. நார் இல்லாமலும், பிடிப்பான சதையுடன் நல்ல இருப்புத்தன்மை கொண்டது.
## மேற்கோள்

பகுப்பு:மாம்பழங்கள்
ஒ.ச.நே - 02:00

**ஒ.ச.நே - 02:00** (*UTC-02:00*) என்பது ஒருங்கிணைக்கப்பட்ட சர்வதேச நேரத்துடன் -02:00 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

## சீர் நேரமாக பயன்படுத்தும் நாடுகள் (ஆண்டு முழுவதும்)
* பிரேசில்
** அத்திலாந்திக்குப் பெருங்கடலில் அமைந்துள்ள பிரேசிலுக்குச் சொந்தமான தீவுகளான பெர்னான்டோ டி நோரன்கா, டிரின்டேடும் மார்ட்டிம் வாசும் போன்றவை.
* தெற்கு யோர்சியா மற்றும் தெற்கு சண்ட்விச் தீவுகள் (அத்திலாந்திக்குப் பெருங்கடலில் அமைந்துள்ள பிரித்தானிய கடல் கடந்த ஆள்புலம்).

## [[பகலொளி சேமிப்பு நேரம்|பகலொளி சேமிப்பு நேரலமாக]] பயன்படுத்தும் பகுதிகள்
### [[வடக்கு அரைக்கோளம்|வடக்கு அரைக்கோள]] [[குளிர்காலம்|குளிர்காலத்தின்போது]]
* கிறீன்லாந்து - பெரும்பான்மையான பகுதிகள்
** இங்கு ஐரோப்பிய ஒன்றியத்தின் பகலொளி சேமிப்பு நேர விதிகள் பின்பற்றப்படுகிறது
* செயிண்ட் ப்யேர் அண்ட் மீகேலோன் (கனடாவிற்கருகே வடமேற்கு அத்திலாந்திக்குப் பெருங்கடலில் அமைந்துள்ள, பிரான்சின் ஒரு சுய ஆட்சி பிராந்தியம்)
** இங்கு வட அமெரிக்காவின் பகலொளி சேமிப்பு நேர விதிகள் பின்பற்றப்படுகிறது

### [[தெற்கு அரைக்கோளம்|தெற்கு அரைக்கோள]] [[கோடைகாலம்|கோடைகாலத்தின்போது]]
* பிரேசில்
** கூட்டரசு மாவட்டம், மினாஸ் ஜெரைசு, பரானா, இரியோ டி செனீரோ, இரியோ கிராண்டு டொ சுல், சாவோ பாவுலோ, இசுபிரிட்டோ சான்டோ, கோயாசு, சான்டா கதரீனா
* உருகுவே

## மேற்கோள்கள்

பகுப்பு:ஒ.ச.நே பெயர்ச்சிகள்
விண்வெளிச் செவிலியம்

**விண்வெளிச் செவிலியம்** (*Space nursing*) என்பது சிறப்பானதொரு பராமரிப்புப் பணியாகும். விண்வெளிப் பயணத்தில் உண்டாகும் தாக்கங்களுக்கு எதிராக மனிதன் கடைப்பிடிக்க வேண்டிய நெறிமுறைகள் பற்றி படிக்கும் அறிவியல் படிப்பு விண்வெளிச் செவிலியம் எனப்படும். விண்வெளி மருத்துவம் போலவே இச்செவிலியச் சேவையும் புவியிறங்கிய நோயாளிகளுக்கு அளிக்கவேண்டிய செவிலிய பாதுகாப்புப் பற்றிய அறிவையும் அளிக்கிறது.

## வரலாறு
1920களில் ஆரம்பமான அமெரிக்க வர்த்தக வான் பயணத்தில் செவிலியர்களை வானூர்தியுடன் அனுப்புவதும் வான் பயணத்தின் ஒரு பகுதியாக இருந்தது. 1958-ம் ஆண்டு சனாதிபதி ஐசனோவர், நாசாவை அமைக்க தேசிய விமானவியல் மற்றும் விண்வெளிச் சட்டத்தில் கையெழுத்திட்டார். விண்வெளி வீரர்களின் உடற்தகுதிகளைக் கண்டறியும் சோதனைகளில் ஈடுபடும் மருத்துவக்குழுவுடன் நெருக்கமாகப் பணியாற்ற செவிலியர்கள் தேர்ந்தெடுக்கப்படவேண்டும் என்ற அம்சமும் இந்தச் சட்டத்தின்  ஒரு பகுதியாக இருந்தது. பயணங்கள் முடித்துத் திரும்பிய விண்வெளி வீரர்கள் மீது விண்வெளியின் விளைவுகளைக் கண்காணிக்க செவிலியர்கள் உதவினார்கள்.

இலெப்டினன்ட் டோலோரசு ஓ அரா  மற்றும் இலெப்டினன்ட்  செர்லி சைனெத் ஆகிய இருவரும் முதன் முதலில் ஏழு மெர்குரி திட்ட விண்வெளி வீரர்களுடன் பணியாற்ற ஒதுக்கப்பட்டனர். அவர்கள் விண்வெளி அவசரச் சிகிச்சை மருத்துவமனைக்குத் தேவையான கருவிகள் உருவாக்கும் வேலையில் ஈடுபட்டனர். ஒரு அவசரச் சிகிச்சைத் தேவை ஏற்பட்டால் இவர்கள் முதல் உதவி வழங்கினார்கள். பேரிடர் இடர்பாடுகளைச் சந்திக்க நேரிட்டால் விண்வெளி வீரர்கள் மீளவும் கட்டுப்படுத்திக் கொள்ளவும் இந்தச் செவிலியர்கள் உதவினார்கள்.

1962 ஆம் ஆண்டில் நாசா விண்வெளிச் செவிலியம் திட்டத்திற்காகச் செவிலியத்தில் பட்டம் பெற்ற நபர்களின் விண்ணப்பங்களைக் கோரியது. 1991 ஆம் ஆண்டில் விண்வெளி செவிலியச் சமுதாயம் துவக்கப்பட்டது. இலிண்டா பிளசு மற்றும் மருத்துவர் மார்த்தா ரோசர் ஆகியோர் இச்சமுதாயத்தை நிறுவினார்கள், "ஒன்றுபட்ட மனித சமுதாயத்திற்கு அறிவியல்" என்பதே இச்சமுதாயத்தின் அடிப்படைக் கொள்கையாகும்.

## மேற்கோள்கள்

## இவற்றையும் காண்க
*விண்வெளி செவிலியச் சமுதாயம்
*விண்வெளி மருத்துவம்

பகுப்பு:செவிலியம்
பகுப்பு:விண்வெளிப் பயணம்
இராசமனோகரி புலேந்திரன்

**இராசமனோகரி புலேந்திரன்** (*Rasamanohari Pulendran*, 7 பெப்ரவரி 1949 - 30 டிசம்பர் 2014) இலங்கைத் தமிழ் அரசியல்வாதி ஆவார். ஐக்கிய தேசியக் கட்சியின் முன்னாள் நாடாளுமன்ற உறுப்பினரான,  இவர், இலங்கை கல்வி இராசாங்க அமைச்சராகப் பதவியில் இருந்தார்.

## வாழ்க்கைக் குறிப்பு
இராசமனோகரி புலேந்திரன் முன்னாள் யாழ்ப்பாணம் நகர முதல்வர் துரைராஜா, நாகேசுவரி ஆகியோருக்கு 1949 சூலை 2 இல் யாழ்ப்பாணத்தில் பிறந்தவர். இவரின் கணவர் கே. ரி. புலேந்திரன் பருத்தித்துறையைச் சேர்ந்தவர். வவுனியா முன்னாள் நகரசபை உறுப்பினராகவும், ஐக்கிய தேசியக் கட்சியின் வவுனியா மாவட்ட அமைப்பாளராகவும் இருந்தவர். 1983 சனவரி 19 இல் விடுதலைப் புலிகள் எனச் சந்தேகிக்கப்படுவோரால் சுட்டுக் கொல்லப்பட்டவர்.

## அரசியலில்
இராசமனோகரி புலேந்திரன் 1989 நாடாளுமன்றத் தேர்தலில் வவுனியா தேர்தல் தொகுதியில் ஐக்கிய தேசியக் கட்சியின் சார்பில் போட்டியிட்டு 3,260 விருப்பு வாக்குகள் பெற்று வெற்றி பெற்று நாடாளுமன்றம் சென்றார். பின்னர் 1994 தேர்தலிலும் அதே கட்சியின் சார்பில் போட்டியிட்டு 2,217 விருப்பு வாக்குகள் பெற்று வெற்றி பெற்றார்.

## மறைவு
இராசமனோகரி புலேந்திரன் 2014 டிசம்பர் 30 அன்று தனது 65வது அகவையில் கொழும்பில் காலமானார்.

## மேற்கோள்கள்

பகுப்பு:1949 பிறப்புகள்
பகுப்பு:2014 இறப்புகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:வவுனியா மாவட்ட நபர்கள்
பகுப்பு:இலங்கைத் தமிழ்ப் பெண் அரசியல்வாதிகள்
பகுப்பு:இலங்கையின் இராசாங்க அமைச்சர்கள்
பகுப்பு:இலங்கைத் தமிழ்த் தொழிலதிபர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
உலுக் பெக்

**உலுக் பெக்** (*Ulugh Beg*) என அழைக்கப்படும் **மிர்சா முகம்மது தராகே பின் சாருக்** (*Mīrzā Muhammad Tāraghay bin Shāhrukh*, , மார்ச் 22, 1394, ஈரான் – அக்டோபர் 27, 1449, சமர்கந்து) என்பவர் தைமூரியப் பேரரசரும், வானியலாளரும், கணிதவியலாளரும், சுல்தானும் ஆவார். இவர் முக்கோணவியல், வடிவவியல் ஆகிய வானியல்-தொடர்புள்ள கணிதத்தில் இவரது ஆய்வுகள் அமைந்திருந்தன. 1424, 1429 ஆண்டுப் பகுதியில் இவர் உசுபெக்கிசுத்தானில் சமர்கந்துவில் வான்காணகம் ஒன்றைக் கட்டினார். இவர் கட்டிய வான்காணகம் பைசாஞ்சிய நகரப் புனித சொஃபியா கும்மட்டத்தைவிட உயரமானது. அது சூரியக் குத்துயரத்தை அளக்கும் சூரியக் கடிகை (குனோமொன்) ஒன்றையும் பெற்றிருந்தது. இது இசுலாமிய உலகில், குறிப்பாக மத்திய ஆசியாவில் மிகப் பெரிய வான்காணகமாக இருந்ததெனக் கருதப்படுகிறது. சமர்கந்துவிலும் புகாராவிலும் உலுக் பெக் மத்ரசா (1417–1420) ஒன்றைக் கட்டினார். இதன் மூலம் நகரங்களை அவர் கலாசார, கல்வி மையங்களாக மாற்றினார்.

இவர் வானாய்வில் ஈடுபட்டு  கோள்களின் பட்டியல்களையும் விண்மீன் அட்டவணைகளையும் வெளியிட்டார். இவை தாலமியின் அட்டவணைகளைவிட சிறந்தவை. இவையே இப்பார்க்கசுக்குப் பிறகு உருவாக்கப்பட்ட புதிய அட்டவணைகளாகும். இவரது கோள்களின் பட்டியல்களும் அட்டவணைகளும் ஐரோப்பாவில் 1665இல் வெளியிடப்பட்டன.

## இறப்பு
தனது தந்தை சார்க் மிர்சாவின் இறப்பைக் கேள்வியுற்ற உலுக் பெக் பால்க் நகர் (இன்றைய ஆப்கானித்தானில்) சென்றார். அங்கு அவர் தனது மருமகனும், சகோதரன் பைசன்கோரின் மகனுமான அலாவுதவுலா தைமூரியப் பேரரசின் ஆட்சிக்கு உரிமை கோரியது தெரிய வந்தது. அலாவுதவுலாவுடன் போர் புரிந்து அவனை வென்ற உலுக் பெக் ஏரத் சென்று 1448 இல் அந்நாட்டு மக்களைக் கொன்று குவித்தார். ஆனால், அலாவுதாவுலாவின் சகோதரன் அபுல்-காசிம் அலாவுதாவுலாவுக்கு உதவிக்கு வந்து உலுக் பெக்கை விரட்டினான். உலுக் பெக் பால்க் திரும்பிய பொழுது, அவரது மூத்த மகன் அப்துல்-லத்திப் மிர்சா அவருக்கு எதிராகக் கிளர்ச்சியில் இறங்கியதை அறிந்தார். இதனை அடுத்து மீண்டும் உள்நாட்டுப் போர் தொடங்கியது. இரண்டு ஆண்டுகளில் மக்கா செல்லும் வழியில் மூத்த மகனின் ஆணையின் படி அவர் தலை துண்டிக்கப்பட்டுக் கொலை செய்யப்பட்டார். இறுதியாக, உலுக் பெக் அவரது மருமகன் அப்தல்லா மிர்சாவினால் (1450–1451) சிறப்பிக்கப்பட்டு, அவரது உடல் சமர்கந்துவில் உள்ள தைமூர் சமாதியில் வைக்கப்பட்டது. 1941 ஆம் ஆண்டில் இது தொல்லியலாளர்களால் கண்டுபிடிக்கப்பட்டது.

## நினைவு
* நிலாவின் குழி ஒன்றுக்கு உலுக் பெக் என செருமானிய வானியலாளர் ஜொகான் ஐன்ட்ரிக் வொன் மாட்லர் என்பவர் தனது 1830 நிலா வரைபடத்தில் பெயரிட்டுள்ளார்.
* 1977 ஆகத்து 21 இல் கண்டுபிடிக்கப்பட்ட சிறுகோள் படை ஒன்றுக்கு 2439 உலுக்பெக் எனப் பெயரிடப்பட்டது.

## குறிப்புகளும் மேற்கோள்களும்

## வெளி இணைப்புகள்
* 
* 
* The observatory and memorial museum of Ulugbek
* Bukhara Ulugbek Madrasah
* Registan the heart of ancient Samarkand.
* Biography by School of Mathematics and Statistics University of St Andrews, Scotland 
* Legacy of Ulug Beg

பகுப்பு:1394 பிறப்புகள்
பகுப்பு:1449 இறப்புகள்
பகுப்பு:இசுலாமிய வானியலாளர்கள்
பகுப்பு:கணிதவியலாளர்கள்
பகுப்பு:ஈரானிய வானியலாளர்கள்
பகுப்பு:தைமூரியப் பேரரசர்கள்
மூகாம்பிகை கோயில்

**மூகாம்பிகை கோயில்** (**Mookambika Devi Temple**) இந்தியாவின், கர்நாடக மாநிலத்தில், உடுப்பி மாவட்டத்தின் கொல்லூரில் அமைந்துள்ளது. இது ஒரு இந்து கோயிலாகும். இங்கு மூகாம்பிகை தேவி வழிபடப்படுகிறார். உடுப்பி மற்றும் மங்களூருவிலிருந்து கொல்லூருக்கு அடிக்கடி பேருந்து வசதிகள் உண்டு. இசை ஞானி இளையராஜா இக்கோவிலுக்கு ஒரு கோடி ரூபாய் நன்கொடை வழங்கியுள்ளார். இக்கோவில் சக்தி பீடங்களில் மிகவும் சக்திவாய்ந்த திருத்தலமாக கருதப்படுகிறது.

இக்கோயில் கோடாச்சத்ரி மலைக் குன்றுகளின் அடிவாரத்திலும், சௌபர்னிகா நதியின் தென்புறத்திலும் அமைந்துள்ளது. மேலும், இந்த இடமானது கோகர்ணம் மற்றும் கன்னியாகுமரிக்கு இடையே அமந்துள்ளது. மூகாம்பிகை கோயில் அமைந்துள்ள நிலப்பகுதி புராண காலத்தில் துறவியான பரசுராமரால் உருவாக்கப்பட்டது என்று நம்பப்படுகிறது. இக் கோயிலின் பிரதான தெய்வமாக சுயம்பு மூர்த்தமான ஜோதிர்லிங்கம் ஆகும். இதன் நடுவில் தங்கத்தினாலான வரிகளையுடய ஒரு பிளவு காணப்படுகிறது. லிங்கத்தின் இடப்புறம் முப்பெரும் தேவியர்களையும் வலப்புறம் மும்மூர்த்திகளையும் குறிக்கிறது. இதனுடன் நான்கு கைகளையுடய பஞ்சலோகத்தாலான மூகாம்பிகை திரு உருவம் பிரதிஷ்டை செய்யப்பட்டுள்ளது. இக்கோவில் இந்துக்களின் மிக முக்கியமான வழிபாட்டுத் தலங்களில் ஒன்றாக விளங்குகிறது.

## தல வரலாறு
கொல்லூர் பகுதியில் கம்ஹாசூரன் என்ற அரக்கனின் தொல்லைகளிலிருந்து மக்களை காக்க, பார்வதி தேவி, அவ்வரக்கனை கொன்று மக்களை காத்தார். பார்வதி தேவியை இங்குள்ள மக்கள் மூகாம்பிகை என்று அழைத்து வழிபடுகின்றனர். இக்கோயில் மூலவர் மூகாம்பிகை சிலையை 1200 ஆண்டுகளுக்கு முன்னர் ஹலுகல்லு வீர சங்கய்யா என்ற அரசன் நிறுவினார். இக்கோவில் 51 சக்தி பீடங்களில் தேவியின் காதுகள் விழுந்த பீடமாகப் போற்றப்படுகிறது. தமிழ் மாதங்களான புரட்டாசியில் நவராத்திரி விழாவும், பங்குனி மாதத்தில் தேரோட்டமும் இங்கு கொண்டாடப்படும் முக்கிய திருவிழாக்கள் ஆகும்.

## புராணக்கதை
சங்கர மடத்தை நிறுவிய ஆதி சங்கரர் மூகாம்பிகை தேவியின் தரிசனத்தைக் கண்டதால் இங்கு கோயிலை நிர்மாணித்தார் என்று நம்பப்படுகிறது. 
 
ஒரு நாள், தேவி மூகாம்பிகை ஆதி சங்கரர் முன்பாகத் தோன்றி வேண்டிய வரத்தைக் கேட்குமாறு பணித்தார். அதற்கு ஆதி சங்கரர், தான் கேரள மாநிலத்தில் தேவியின் சிலையை பிரதிஷ்டை செய்து, மக்கள் அனைவரும் வழிபாடு செய்வதற்கு, ஒரு கோயில் கட்டி வழிபட விரும்புவதாகக் கூறினார். அதற்கு தேவி ஒரு நிபந்தனையுடன் ஒத்துக்கொண்டார். அதாவது, சங்கரர் முன்னே செல்ல வேண்டும் என்றும், குறிப்பிட்ட இடம் வரும் வரை பின்னால் திரும்பி பார்க்கக் கூடாது எனவும் கட்டளையிட்டார். அதனால் ஆதி சங்கரர் முன்னே சென்றார். மூகாம்பிகை தேவி சங்கரரை சோதிக்க விரும்பியதால் தன் காலில் அணிந்த "கொலுசுகளின்" சலங்கை சத்தத்தை கேட்காதவாறு நிறுத்தினார். சலங்கை சத்தம் கேட்காததால் நிபந்தனையை மறந்து சங்கரர் திரும்பிப் பார்த்தார். அங்கு தேவி மூகாம்பிகை சிலை வடிவில் உருமாறி விட்டார். அந்த இடமே தற்போதைய "கொல்லூர்" ஆகும். கோயில் கட்டப்பட்ட இடமானது ஆதி சங்கரர் தவமியற்றிய இடமாகும். மற்றும் தேவி மூகாம்பிகை சங்கரருக்கு காட்சியளித்த இடம் கோடாச்சத்ரி மலை உச்சி ஆகும். இது கொல்லூரிலிருந்து 21 கி.மீ. தொலைவில் உள்ளது. இம் மலையின் உச்சியை கொல்லூர் மூகாம்பிகை கோயிலின் வெளிப்புறத்திலிருந்து காண முடிகிறது.

## மேலும் காண்க
* 108 சிவன் கோயில்கள்

## மேற்கோள்கள்கள்

## வெளி இணைப்புகள்

*Books
* Indian Temples Kollur
* Mookambika Devi Temple
* kollur 

பகுப்பு:கர்நாடகாவில் உள்ள இந்துக் கோயில்கள்
பகுப்பு:சக்தி பீடங்கள்
பகுப்பு:கருநாடகத்தில் உள்ள அம்மன் கோயில்கள்
நீராய்வியல்

**நீராய்வியல்** என்பது பெருங்கடல், கடல், கரையோரப் பகுதிகள், ஏரிகள் மற்றும் ஆறுகளின் அளவீடு மற்றும் இயற்பியல் சார் அம்சங்களைக் கையாளும் ஓர் செயல்முறை அறிவியல் துறை பிரிவு ஆகும். மேலும் இது போன்ற நீர்நிலைகளில் பாதுகாப்பாகப் பயணிக்க வேண்டும் என்ற முதன்மை நோக்கத்திற்காக அந்நீர்நிலைகளில் ஏற்படும் காலப்போக்கிலான மாற்றங்களைக் கணிப்பதும், பொருளாதார வளர்ச்சி, எல்லைப் பாதுகாப்பு, அறிவியல் ஆய்வு, சுற்றுச்சூழல் பாதுகாப்பு போன்ற இன்னபிற கடல்சார் செயல்களுக்குத் துணை செய்வதும் நீராய்வியலின் பயன்களும் நோக்கங்களும் ஆகும்.

## இவற்றையும் காண்க
* நிலப்படவரைவியல்
* சலஞ்சர் ஆய்வுப் பயணம்
* நீரியல்
* நீரியல்சார் வானிலையியல்
* மறை நீர்

## மேற்கோள்கள்

## வெளி இணைப்புகள்
* (ஆங்கிலம்) சர்வதேச நீராய்வியல் அமைப்பு என்பது கடற்பயண பாதுகாப்பிற்கும், கடற்சூழலைப் பாதுகாக்கவும் துணை செய்யும் பொருட்டு, 1921-ஆம் ஆண்டு நிறுவப்பட்ட ஒரு பன்னாட்டு தொழில்நுட்ப கழந்தாய்வு அமைப்பு.
பெருங்கடல் நீராய்வியல் தொடர்பான சங்கங்கள்

* (ஆங்கிலம்) நீராய்வு சமூகங்களின் சர்வதேச கூட்டமைப்பு(International Federation of Hydrographic Societies) (முன்னர் The Hydrographic Society)
* (ஆங்கிலம்) ஜியார்ஜியா மாகாண நீராய்வு சேவை
* (ஆங்கிலம்) அமெரிக்க நீராய்வு சமூகம் 
* (ஆங்கிலம்) ஆஸ்த்திரலாசிய நீராய்வியல் சமூகம்

ஆற்று நீரோட்டம் மற்றும் ஏரி நீராய்வியல் தொடர்பான சங்கங்கள்
* (ஆங்கிலம்) ஆஸ்த்திரேலிய நீராய்வியல் சங்கம்
* (ஆங்கிலம்) நியூ சீலாந்து நீராய்வியல் சமூகம்
* (ஆங்கிலம்) அமெரிக்க நீராய்வியல் நிறுவனம் (AIH)

பகுப்பு:நீராய்வியல்
பகுப்பு:கடலியல்
பகுப்பு:புவியியல்
பகுப்பு:நீரியல்
புரோமின் முப்புளோரைடு

**புரோமின் முப்புளோரைடு** *(Bromine trifluoride)* என்பது BrF3  என்ற மூலக்கூறு வாய்பாடு கொண்ட ஒரு உப்பீனியிடைச் சேர்மமாகும். வைக்கோல் நிறம் கொண்ட இத்திரவம் காரநெடியுடையது ஆகும்.  இது கந்தக அமிலத்தில் கரையும் அதே நேரத்தில் தண்ணீருடனும் கரிமச் சேர்மங்களுடனும் தொடர்பு கொண்டால் வெடிக்கும் தன்மை கொண்டுள்ளது. இது ஒரு சக்திவாய்ந்த புளோரினேற்றும் முகவராகவும் அயனியாக்கும் கனிம கரைப்பானாகவும் இருக்கிறது. யுரேனியம் அறுமபுளோரைடு ((UF6)) உற்பத்தி செய்வதில் அணு எரிபொருளை பதப்படுத்தல் , மறு பதப்படுத்தல் ஆகிய செயல்முறைகளில் பயன்படுத்தப்படுகிறது.

## தொகுப்பு முறையில் தயாரித்தல்
1906 ஆம் ஆண்டு பவுல் இலெபூ புளோரினுடன் புரோமினைச் 20 பாகை செல்சியசு  வெப்பநிலையில் சேர்த்து  முப்புளோரைடை தொகுப்பு முறையில் தயாரித்தார்.

:Br2  +  3 F2   →   2 BrF3

புரோமின் ஒற்றைபுளோரைடு விகிதச்சமமாதலின்மை அடைந்து புரோமின் முப்புளோரைடைக் கொடுக்கிறது.:

:3 BrF  →  BrF3  +  Br2

## அமைப்பு
ClF3 மற்றும்  IF3 போல்வே புரோமின் முப்புளோரைடும் ஆங்கில எழுத்து **T** வடிவம் கொண்டுள்ளது. வலுவளவு ஓட்டு இலத்திரன் சோடிகளின் தள்ளுகைக் கொள்கை  உருவவியலின் படி புரோமின் மையம் இரண்டு எலக்ட்ரான் சோடிகளாக கருதப்படுகிறது. புரோமினில் இருந்து ஒவ்வொரு அச்சுவழி புளோரினும் 1.81 Å தொலைவிலும் நடுவரை புளோரினில் இருந்து 1.72 Å தொலைவிலும் காணப்படுகின்றன. அச்சுவழி புளோரினுக்கும் நடுவரை புளோரினுக்கும் இடையே உள்ள கோணம் 90 பாகையை விட குறைவாக 86.2 பாகையாக உள்ளது. ஏனெனில் எலக்ட்ரான் இணைகள் உற்பத்தி செய்யும் எதிர்ப்பு புரோமின் – புளோரின் பிணைப்பு விசையை விட அதிகமாக உள்ளது.

## வேதிப்பண்புகள்
புரோமின் முப்புளோரைடு ஒரு புளோரினேற்றும் முகவராகச் செயல்படுகிறது. ஆனால் குளோரோ புளோரைடைவிட குறைவான வினைத்திறன் கொண்டுள்ளது. இத்திரவம் கடத்தியாகவும் தன்னயனியாதலுக்கு காரணமாகவும் இருக்கிறது.:
:2 BrF3  BrF2+ + BrF4−

அயனபுளோரைடுகளில் பல எளிதாக புரோமின் முப்புளோரைடில் கரைகின்றன. இதனால் புளோரோ எதிர்மின் அயனிகள் தோன்றுகின்றன.

:KF + BrF3 → KBrF4

## மேற்கோள்கள்

## வெளிப்புற இணைப்புகள்
* WebBook page for BrF3

பகுப்பு:புரோமின் சேர்மங்கள்
பகுப்பு:புளோரைடுகள்
பகுப்பு:இடைஉப்பீனி சேர்மங்கள்
பகுப்பு:ஆக்சிசனேற்றிகள்
பகுப்பு:புளோரினேற்றிகள்
சாங் ஜூங்-கி

**சாங் ஜூங்-கி** () (பிறப்பு: 19 செப்டம்பர் 1985) ஒரு தென் கொரியா நாட்டு நடிகர் ஆவார். இவர் 2008ஆம் ஆண்டு முதல் சுங்க்யுங்க்வான் ஸ்கேன்டல், தி இன்சசெண்ட் மேன் போன்ற பல தொடர்களில் நடித்து உள்ளார்.

## வெளி இணைப்புகள்
* Song Joong-ki  
* Song Joong-ki  
* 

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
மாரி பிளாக்

**மாரி பிளாக்** (*Mhairi Black*, பிறப்பு: 12 செப்டம்பர் 1994) என்பவர் ஐக்கிய இராச்சிய நாடாளுமன்றப் பெண் உறுப்பினர் ஆவார். 2015 ஐக்கிய இராச்சியப் பொதுத் தேர்தலில் இசுக்கொட்டிய தேசியக் கட்சியின் சார்பாக பைசலி, தெற்கு ரேன்பரீசயர் தொகுதியில் தேர்ந்தெடுக்கப்பட்ட இவர், மிகவும் சிறிய வயதில் இருப்பதால் "நாடாளுமன்றச் செல்லக்குட்டி" என்று செல்லமாக அழைக்கப்படுகிறார்.

1832ஆம் ஆண்டிற்கு பிறகு தேர்ந்தெடுக்கப்படும் வயதில் இளைய நாடாளுமன்ற உறுப்பினர் இவராவார், 1880இல் 21 வயதுடைய சேம்சு டிக்கின்சன் என்பவரே 1832 க்கு பின் தேர்ந்தெடுக்கப்பட்ட இளையவராக இருந்தார்.

## அரசியல் வாழ்க்கை
2015 ஆம் ஆண்டிற்கான ஐக்கிய இராச்சியப் பொதுத் தேர்தலில் பைசலி, தெற்கு ரேன்பரீசயர் தொகுதியில் போட்டியிட்டு வென்ற மாரி பிளாக், கிளாசுஃகோ பல்கலைக்கழகத்தில் "அரசியல் மற்றும் பொதுக்கொள்கை" பட்டப்படிப்பில் தன் கடைசி ஆண்டைப் படித்து வருகிறார்.

## தேர்தல் பிரகடனம்
*பைசலி, தெற்கு ரேன்பரீசயர் மக்களின் வாழ்க்கையில் ஒரு உண்மையான மாற்றத்தை ஏற்படுத்தவே நான் தேர்தலில் நிற்கிறேன்.
*தற்போதைய அரசின் நிதிக்குறைப்புக் கொள்கைகளுக்கும், கடுமையான நல்வாழ்வு நிதிக்குறைப்பிற்கும் எதிராக பிரச்சாரம் செய்வேன். அரசின் இச்செயல்கள் எண்ணற்ற மனிதர்களையும், குடும்பங்களையும், சமூக மக்களையும் விரக்தியில் தள்ளுகிறது, மற்றும் அவர்கள் தங்கள் வாழ்வாதாரம் மற்றும் பிழைப்பிற்காக உணவு வங்கிகளை நம்பும் நிலைமை ஏற்பட்டுள்ளது. மேலும் எத்தனையோ குழந்தைகள் ஏழ்மையில் தவிக்க, ஒரு இலட்சம் கோடி பணத்தை அணு ஆயுதங்களுக்காக செலவிடுவது மிகவும் கொடுமையானது.
*சமூகத்தில் தேவையுள்ளோருக்கு ஒரு உண்மையான மாற்றம் தேவை. இசுக்கொட்லாந்தின் பொருளாதாரத்தை உயர்த்த உண்மையான அதிகாரமும், அரசியல் நோக்கின்றி இத்தொகுதிக்காக உண்மைக் குரல் கொடுக்கவும் வேண்டியது தற்போது அவசியம்.
*நீங்கள் உங்கள் நம்பிக்கையை என் மீது வைத்தால், நான் உங்களைக் கைவிடமாட்டேன்.

- மாரி பிளாக்

## தனிவாழ்க்கை
பைசலி ஊரிலே வசிக்கும் மாரி கால்பந்தாட்டத்தில் மிகவும் ஆர்வம் உள்ளவர். தன் பள்ளிக்கூட மகளிர் கால்பந்தாட்ட அணியில் இணைந்து ஆடியவர். பாட்ரிக் திஃச்டில் என்ற கால்பந்தாட்ட அணியின் விளையாட்டுக்களைக் காண்பதற்கான பருவ நுழைவுச்சீட்டை வைத்துள்ளார். இசைக்கருவிகள் மீட்டுவதிலும் இசையிலும் இவருக்கு ஆர்வம் இருப்பது என்பதும் குறிப்பிடத்தக்கது.

## மேற்கோள்கள்




## வெளியிணைப்புகள்

*மாரி பிளாக்
*இசுக்காட்டிசு தேசியக் கட்சி - மாரி பிளாக்

பகுப்பு:பிரித்தானிய அரசியல்வாதிகள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:பெண் அரசியல்வாதிகள்
பகுப்பு:இசுக்காட்லாந்து அரசியல்வாதிகள்